Document ID: 31999R0777

KOMISSION ASETUS (EY) N:o 777/1999,
annettu 15 päivänä huhtikuuta 1999,
neuvoston asetuksen (ETY) N:o 822/87 38 artiklassa tarkoitetun esitislauksen käyttöönottamisesta markkinointivuodeksi 1998/1999 annetun komission asetuksen (EY) N:o 2486/98 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87(1), sellaisena kuin se on viimeksi muutettuna asetuksella (EY) N:o 1627/98(2), ja erityisesti sen 38 artiklan 5 kohdan,
sekä katsoo, että
komission asetuksessa (ETY) N:o 2721/88(3), sellaisena kuin se on viimeksi muutettuna asetuksella (ETY) N:o 2181/91(4), vahvistetaan asetuksen (ETY) N:o 822/87 38,41 ja 42 artiklassa säädettyjen vapaaehtoisten tislausten soveltamista koskevat yksityiskohtaiset säännöt; komission asetuksessa (EY) N:o 1648/98(5) vahvistetaan esitislaukseen sovellettavat hinnat ja tuet sekä eräät muut tekijät markkinointivuodeksi 1998/1999,
komission asetuksen (EY) N:o 2486/98(6), sellaisena kuin se on viimeksi muutettuna asetuksella (EY) N:o 573/1999(7), 1 artiklan 6 kohdassa vahvistetaan toimivaltaisten viranomaisten sopimusten tai ilmoitusten hyväksymispäiväksi 12 päivä maaliskuuta 1999; kyseistä päivämäärää on siirrettävä myöhemmäksi sopimusten suuresta määrästä johtuvien hallinnollisten ongelmien vuoksi, ja
tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 2486/98 1 artiklan 6 kohdan ensimmäisessä alakohdassa oleva päivämäärä "12 päivänä maaliskuuta 1999" päivämäärällä "22 päivänä maaliskuuta 1999".
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä huhtikuuta 1999.

Labels: 17
7
3
6
12